kardosdrur/scandi-wiki huggingface dataset:
Havank

Havank, pseudonym for Hendrikus Frederikus (Hans) van der Kallen (født 19. februar 1904, død 22. juni 1964), var en hollandsk forfatter, journalist og oversætter. Han udgav over 30 kriminalromaner og betragtes som en af grundlæggerne af den hollandske detektivgenre.

Liv og gerning 

Van der Kallen blev født i Leeuwarden og under pennavnet Havank (afledt af forkortelsen af hans navn, H van K) udgav han over 30 kriminalromaner og historier, hvor hovedpersonerne var de franske politibetjente Bruno Silvère og Charles C.M. Carlier (sidstnævnte bedre kendt som De Schaduw, "The Shadow").

Under 2. verdenskrig arbejdede Havank som redaktør, og lejlighedsvis som krigskorrespondent, til London-udgaven af det hollandske ugentlige Vrij Nederland. Kort efter krigen blev han inviteret til at skrive memoirerne for løjtnant-oberst Oreste Pinto, den oprindelige spycatcher. Disse memoirer blev offentliggjort i en række artikler i News Chronicle.

Havank oversatte også ca. 45 romaner til hollandsk, hovedsageligt af andre kriminalforfattere som Leslie Charteris, Raymond Chandler og E. Phillips Oppenheim. Siden midten af 1950'erne blev hans bøger udgivet i paperback-udgaver med omslag designet af illustratøren Dick Bruna. Havank anslås at have solgt mere end 6 millioner eksemplarer i sin levetid. Hans bøger var i tryk indtil begyndelsen af 1980'erne, da salget begyndte at falde. De er dog stadig tilgængelige i POD-udgaver (tryk på anmodning, engelsk: Print On Demand, forkortet POD). Indtil nu er kun to af bøgerne blevet oversat til et andet sprog; begge på tysk men udgivet i Schweiz. Efter hans død blev en ufærdig roman færdiggjort og udgivet af journalisten Pieter Terpstra, som fortsatte med at udgive Havank-titler under navnet Havank-Terpstra.

Havank levede det meste af sit liv i udlandet i det sydlige Frankrig, på Mallorca (Spanien) og i England. Han døde af et hjerteanfald efter at være vendt tilbage til Leeuwarden, i kort afstand fra hans fødested.

Havank 
Det hollandske retsmedicinske system, HAVANK, forbinder kriminelle og deres fingeraftryk via det såkaldte HAVANK nummer.

Bibliografi 
 Het mysterie van St. Eustache (1935)
 Het raadsel van de drie gestalten (1936)
 Het spookslot aan de Loire (1936)
 Het probleem van de twee hulzen (1937)
 De man uit de verte (1937)
 De NV Mateor (1938)
 Er klopt iets niet (1938)
 Vier vreemde vrienden (1939)
 De cycloop (1939)
 Hoofden op hol (1939)
 Polka mazurka (1939)
 De Schaduw grijpt in (1940)
 Drie dartele doodgravers (1943)
 De Schaduw is terug (1946)
 Lijk halfstok (1948)
 In memoriam de Schaduw (1948)
 De versierde bedstee (1949)
 Schaduw waarom? (1949)
 De weduwe in de wilgen (1950)
 Deurwaarders delirium (1950)
 Het geheim van de zevende sleutel (1951)
 De verkavelde bruidegom (1952)
 De zwarte pontifex (1953)
 Havank omnibus (1953)
 Circus Mikkenie (1953)
 Spaanse pepers (1954)
 Dodemans dollars (1955)
 De Schaduw & Co (1957)
 Vier schaduwen en een spook (1958)
 Caviaar en cocaïne (1959)
 Menuet te Middernacht (1964)

Noter 

Forfattere fra Holland
Journalister fra Holland
Personer fra Leeuwarden
Chokoladekrydset

Chokoladekrydset er en betegnelse for krydset mellem Ringvej 4 og Ballerup Byvej i Ballerup ved Toms Chokoladefabrik.

Veje i Danmark
Ballerup
Leven Rambin

Leven Alice Rambin (født 17. maj 1990 i Houston, Texas) er en amerikansk skuespiller.

Rambin frekventerte ofte i serien All My Children fra 2004 til 2008, i rollerne som halvsøstrene Ava Benton og Lily Montgomery. Hun har desuden haft gæsteroller i TV-serier som Terminator: The Sarah Connor Chronicles, Private Practice, Grey's Anatomy, CSI: Miami og One Tree Hill.

Filmografi

Film 
 Chasing Mavericks – 2012
 Percy Jackson & Uhyrernes Hav – 2013

TV-serier 
 Gone – 2017

Eksterne henvisninger 
 

Skuespillere fra Texas
Personer fra Houston
Fabián Carini

Héctor Fabián Carini Hernández (født 26. december 1979) er en uruguayansk tidligere fodboldspiller (målmand).

Carini spillede gennem sin karriere 74 kampe for det uruguayanske landshold. Han debuterede for holdet 17. juni 1999 i en venskabskamp mod Paraguay. Han var en del af den uruguayanske trup til VM 2002 i Sydkorea/Japan, og spillede alle holdets kampe i turneringen, der endte med exit efter det indledende gruppespil.

På klubplan spillede Carini flere år i Italien, hvor han blandt andet repræsenterede Juventus og Inter. Han vandt den italienske pokalturnering Coppa Italia med Inter i 2005. Han havde også ophold hos blandt andet Peñarol i hjemlandet og Atlético Mineiro i Brasilien.

Titler 
Coppa Italia
 2005 med Inter

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Real Murcia
Fodboldspillere fra FC Internazionale Milano
Fodboldspillere fra Cagliari Calcio
Fodboldspillere fra Standard Liège
Fodboldspillere fra Juventus F.C.
Fodboldspillere fra Club Atlético Peñarol
Fodboldspillere fra Atletico Mineiro
Personer fra Montevideo
IIHF Verdensmesterskabet 2023

IIHF Verdensmesterskabet 2023 bliver det 87. verdensmesterskab i ishockey, arrangeret af IIHF. Mesterskabet skal afvikles i Tampere, Finland og Riga, Letland.

VM

Værtsland 

På IIHF's halvårskongres i september 2018 i Malta fremlagde de nationale ishockeyforbund i Rusland, Sverige og Tjekkiet et fælles forslag om at IIHF ved kongressen i maj 2019 i Bratislava fastlagde værtskaberne for VM-turneringerne i 2023, 2024 og 2025 på en gang, således at værtskaberne for de tre mesterskaber blev tildelt henholdvis Rusland, Tjekkiet og Sverige. Forslaget blev godkendt af halvårskongressen med det forbehold, at de øvrige nationer fik mulighed for at byde på et af de tre værtskaber indtil 15. januar 2019. Den 24. maj 2019 godkedte IIHF's årskongres, at mesterskabet blev afviklet i Rusland.

Kampene bliver spillet i to arenaer i Sankt Petersborg:
 Nybygget ishockeyarena med 22.500 tilskuerpladser.
 Ispaladset (12.300 tilskuerpladser).

Det er første ishockey-VM i Rusland eller Sovjetunionen uden at der skal afvikles kampe i Moskva.
 Riga : Arena Riga
 Tampere : Nokia Arena

Seedning  
Seedningen i den indledende runde var baseret på IIHF's verdensrangliste fra 2022, ved slutningen af VM i isehockey 2022. Den 29. mai 2022 annoncerede IIHF og den lokale organisationkomite grupperne, sådan at Finsk skulle i Tampere i Letlisk i Riga

Gruppe A
  (1)
  (4)
  (5)
  (9)
  (10)
  (13)
  (15)
  (20)

Gruppe B 
  (2)
  (6)
  (7)
  (8)
  (11)
  (12)
  (16)
  (19)

Indledende runde 
I hver pulje spiller de otte hold en turnering alle mode alle. De fire bedste hold i hver gruppe går videre til kvartfinalerne, mens holdene der ender på ottendepladserne i de to puljer rykker ned i 1. division Tjekkiet kan dog ikke rykke ned, eftersom de er værtsland for VM I 2024. Hvis Tjekkiet skulle ende på ottendepladsen i den indledende pulje, vil den dårligste syver rykke ned.

Gruppe A 
IIHF Verdensmesterskabet 2023 Gruppe A

Gruppe B 
IIHF Verdensmesterskabet 2023 Gruppe B

Slutspil 
Slutspillet har deltagelse af de fire bedste hold fra hver af de to indledende grupper.

Officel Sponsor 
 AJ Produkter, Lidl Discountbutik, Liquy Moly Gmbh, Nike, Pirelli, Raiffeisen Bank, Škoda Auto, Tissot

Officel Partnere 
 Bauskas Alus, Biosteel, Domina Shopping, Hartwall Export, Iloq, Localcrew, Maxima, Mission Latvia, Moovy, Nocco No Carbs Company, Onninen, Ortema Gmbh, Pihlajalinna, Punamusta, Ramirent, Riga, Saarioinen, Scandic Hotels, Sportland, Veikkaus, Venden, Vikinglotto

TV-Udsendelse 
 TV 2 Sport

Referencer

Eksterne henvisninger 
International Ice Hockey Federation 

2023
Ishockey i 2023
Washington Tais

Washington Eduardo Tais Videgaín (født 21. december 1972) er en uruguayansk tidligere fodboldspiller (højre back).

Tais spillede gennem sin karriere 18 kampe for det uruguayanske landshold. Han debuterede for holdet 18. januar 1995 i en venskabskamp mod Spanien.

På klubplan spillede Tais flere år i Spanien, hvor han repræsenterede Real Betis og Racing Santander. Han vandt den italienske pokalturnering Coppa Italia med Inter i 2005. Han havde også ophold hos blandt andet Peñarol og Danubio i hjemlandet.

Referencer

Eksterne henvisninger 

Fodboldspillere fra Uruguay
Fodboldspillere fra Real Betis
Fodboldspillere fra Club Atlético Peñarol
Fodboldspillere fra Racing Santander
Personer fra Montevideo
Henny Reistad

Henny Ella Reistad (født 9. februar 1999 i Oslo, Norge) er en norsk håndboldspiller, der spiller for danske Team Esbjerg i Damehåndboldligaen og Norges kvindehåndboldlandshold.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Karriere

Klubhold 
Den 19. december 2015, debuterede Reistad for første gang, i en alder af bare 16 år, for Stabæk Håndball's førstehold den norske 1. division. I 2016, rykkede klubben i den bedste norsk håndboldrække Eliteserien. I sommeren 2018, skiftede hun til de norske mestre fra Vipers Kristiansand. Med Vipers vandt hun også det norske mesterskab i 2019 og den norske pokalturnering, i 2019. I sommeren 2021 skiftede hun til den danske topklub Team Esbjerg.

Landshold 
Reistad, optrådte omkring 20 gange for det norske U/17-landshold og 22 gange for U/19-landsholdet. Hun deltog ved Ungdoms-VM i håndbold 2016 i Slovakiet, U/19-EM 2017 i Slovenien og ved U/19-VM i håndbold 2018 i Ungarn. U/19-VM i 2018, vandt hun sølv med det norske hold og blev samtidig valgt til turneringens All-Star Team. Reistad debuterede på det norske A-landshold, den 22. november 2018. Bare få dage senere, fik hun slutrundedebut, ved EM 2018 i Frankrig. Hun scorede i alt 18 mål, i løbet af turneringen. Hun missede dog VM 2019 i Japan, da hun fik en diskusprolaps i maj 2019, hvilket holdte hende ude indtil januar 2020. I 2020, vandt hun så for første gang EM i håndbold 2020 i Danmark, og sluttede som elvte mest scorende spiller i turneringen, med i alt 29 i 8 kampe.

Hun var med til at vinde OL-bronze i håndbold for , ved Sommer-OL 2020 i Tokyo, efter sejr over , med cifrene 36-19. Hun blev desuden også verdensmester samme år ved VM i kvindehåndbold 2021 i Spanien, efter finalesejr over , med cifrene 29-22. Hun blev ved samme lejlighed kåret til VM-turneringens bedste venstre back.

Referencer

Eksterne henvisninger 
 

Håndboldspillere fra Norge
Personer fra Oslo
Håndboldspillere fra Stabæk Håndball
Håndboldspillere fra Vipers Kristiansand
Håndboldspillere ved sommer-OL 2020
Medaljevindere ved sommer-OL 2020
Olympiske bronzemedaljevindere fra Norge
Alejandro Lembo

Daniel Alejandro Lembo Betancor (født 15. februar 1978) er en uruguayansk tidligere fodboldspiller (midterforsvarer).

Lembo spillede gennem sin karriere 38 kampe for det uruguayanske landshold, hvori han scorede to mål. Han debuterede for holdet 17. juni 1999 i en venskabskamp mod Paraguay. Han var en del af den uruguayanske trup til VM 2002 i Sydkorea/Japan, og spillede to af holdets kampe i turneringen, der endte med exit efter det indledende gruppespil.

På klubplan spillede Lembo blandt andet for Nacional og Danubio i hjemlandet, Real Betis i Spanien samt græske Aris FC. Han vandt tre gange det uruguayanske mesterskab med Nacional, mens det med Real Betis blev til triumf i pokalturneringen Copa del Rey i 2005.

Titler 
Primera División Uruguaya
 2001, 2002 og 2011 med Nacional

Copa del Rey
 2005 med Real Betis

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Nacional de Football
Fodboldspillere fra Real Betis
Fodboldspillere fra Parma FC
Fodboldspillere fra Aris Thessaloniki F.C.
Personer fra Montevideo
Tracie Thoms

Tracie Nicole Thoms, (født 19. august 1975 i Baltimore, Maryland) er en amerikansk skuespiller.

Filmografi

Film 
 Rent – 2005
 The Devil Wears Prada – 2006
 Sex and Breakfast – 2007
 Looper – 2012
 Meeting Evil – 2012

TV-serier 
 Cold Case – 2005 - 2010
 Love – 2016
 Gone – 2017

Eksterne henvisninger 
 

Skuespillere fra USA
Personer fra Maryland
Pablo García

Pablo Gabriel García Pérez (født 11. maj 1977 i Pando, Uruguay) er en uruguayansk tidligere fodboldspiller (defensiv midtbane).

García spillede gennem sin karriere 66 kampe for det uruguayanske landshold, hvori han scorede to mål. Han debuterede for holdet 13. december 1997 i en Confederations Cup-kamp mod de Forenede Arabiske Emirater. Han var en del af den uruguayanske trup til VM 2002 i Sydkorea/Japan, og spillede alle holdets kampe i turneringen, der endte med exit efter det indledende gruppespil.

På klubplan spillede García for flere store klubber i Europa, blandt andet AC Milan, Real Madrid og Atlético Madrid. Han havde også ophold i hjemlandet hos Montevideo Wanderers og Peñarol.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Atlético Peñarol
Fodboldspillere fra Celta de Vigo
Fodboldspillere fra Atlético Madrid
Fodboldspillere fra Real Madrid CF
Fodboldspillere fra SSC Venezia
Fodboldspillere fra Real Murcia
Fodboldspillere fra CA Osasuna
Fodboldspillere fra AC Milan
Fodboldspillere fra PAOK F.C.
Kathryn Morris

Kathryn Morris (født 28. januar 1969 i Cincinnati, Ohio) er en amerikansk skuespiller, hun er bedst kendt for sin rollen som Lily Rush i tv-serien Cold Case.

Filmografi

Film 
 Moneyball – 2011
 Resurrecting the Champ – 2007
 Mindhunters – 2004
 Paycheck – 2003
 Minority Report – 2002

TV-serier 
 Cold Case – 2003–2010

Eksterne henvisninger 
 

Skuespillere fra Ohio
Personer fra Cincinnati
Darío Rodríguez

Octavio Darío Rodríguez Peña (født 17. september 1974 i Montevideo, Uruguay) er en uruguayansk tidligere fodboldspiller (midterforsvarer/venstre back).

Rodríguez spillede gennem sin karriere 51 kampe for det uruguayanske landshold, hvori han scorede fire mål. Han debuterede for holdet 17. februar 2000 i en venskabskamp mod Ungarn. Han var en del af den uruguayanske trup til VM 2002 i Sydkorea/Japan, og spillede alle holdets kampe i turneringen, der endte med exit efter det indledende gruppespil.

På klubplan spillede Rodríguez mange år i hjemlandet hos Montevideo-storklubben Peñarol. Han havde også et seks år langt ophold hos Schalke 04 i den tyske Bundesliga.

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético Peñarol
Fodboldspillere fra FC Schalke 04
Fodboldspillere fra Deportivo Toluca
Personer fra Montevideo
Deltagere ved verdensmesterskabet i fodbold 2002
Gustavo Varela

Gustavo Antonio Varela Rodríguez (født 14. maj 1978 i Montevideo, Uruguay) er en uruguayansk tidligere fodboldspiller (kantspiller).

Varela spillede gennem sin karriere 24 kampe for det uruguayanske landshold. Han debuterede for holdet 15. november 2000 i en VM-kvalifikationskamp mod Bolivia. Han var en del af den uruguayanske trup til VM 2002 i Sydkorea/Japan, og spillede alle holdets kampe i turneringen, der endte med exit efter det indledende gruppespil.

På klubplan spillede Varela mange år i hjemlandet hos Montevideo-storklubben Nacional. Han havde også et syv år langt ophold hos Schalke 04 i den tyske Bundesliga.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Club Nacional de Football
Fodboldspillere fra FC Schalke 04
Fodboldspillere fra Quilmes Atlético Club
Personer fra Montevideo
Opdagernes monument

Opdagernes monument (, opdagernes mindesmærke) er et monument på nordsiden af floden Tejos udløb, i Lissabon-distriktet Santa Maria de Belém. Monumentet ligger ved floden, hvorfra fartøjer sejlede ud på lange opdagelses- og handelsrejser til Indien og Fjernøsten, og det hylder de store opdagelsers epoke – især Portugals andel i den – i 1400- og 1500-tallet.

Historie

Baggrund 
Mindesmærket blev udformet i 1939 af den portugisiske arkitekt José Ângelo Cottinelli Telmo og skulptøren Leopoldo de Almeida, som et midlertidig landemærke under den verdensudstilling som fandt sted i byen i 1940. Dette år markerede Portugal 800 årsdagen for landets oprettelse og 300 årsdagen for selvstændigheden fra Spanien. Monumentet repræsenterede en romantiseret version af de portugisiske opdagelsers tid, en idyllisering som var typisk for António de Oliveira Salazars Estado Novo-regime.

Det blev oprindelig konstrueret som en provisorisk installation på torvet Praça do Império og som del af en byfornyelse. Men i 1943 blev den oprindelige konstruktion fjernet, sammen med andre byggerier i forbindelse med Verdensudstillingen.

Permanent monument 
I 1958 blev det besluttet at opstille et permanent mindesmærke. Dette stod færdigt i 1960, med skulpturer af 33 af de personer som deltog i Portugals udforskning af fjerne lande. Nedenfor er de markerede personer angivet.

Noter 

Lissabon
Arkitektur
Kultur i Portugal
Russell Howard

Russell Joseph Howard (født 23. marts 1980 Bristol, England) er en engelsk komiker og skuespiller. Han er mest kendt for sine tv-shows Russell Howard's Good News og The Russell Howard Hour. Han vandt "Best Compère " på 2006 Chortle Awards og blev nomineret til en if.comedy-pris for hans 2006 Edinburgh Festival Fringe- show.

Russells forældre er Dave og Ninette Howard. Russel har to yngre søskende, tvillinger Kerry og Daniel som blev født i 1982. Han studerede økonomi ved University of West England i Bristol.

Kilder

Eksterne henvisninger 
 

Tv-skuespillere fra England
Komikere fra England
Personer fra Bristol
Emiratet Granada

Emiratet Granada, også kendt som Nasrid-kongeriget Granada, var en emirat, der lå på den iberiske halvø. Det blev regeret af Nasrid-dynastiet. Emiratet blev grundlagt i 1230 af Muhammad I af Granada og blev erobret i 1492 af Kongeriget Castilien.

Historie 
I 1236 begyndte Granada at betale Castiliens konger for at opretholde gode relationer og sørge for at Castilien ikke ville angribe. De betalte for det meste i from af guld, som kom fra nutidens Mali og Burkina Faso, som blev bragt op til Granada gennem handelsruterne i Sahara. Granada gav også militær støtte til Castilien til deres erobringer af muslimsk kontrollerede områder på den iberiske halvø.

I 1305 besejrede Granada Ceuta, men mistede kontrollen over byen i 1309 til kongeriget Fez med hjælp fra Aragoniens krone. Granada fik kontrol over Ceuta igen et år senere, men tabte den igen i 1314. Granada holdt igen byen fra 1315 til 1327. I 1384 fik Granada igen kontrol over byen, men tabte den igen til kongeriget Fez i 1386.

Dog havde Granada ikke fred med Castilien hele tiden. I 1330 var de to i krig med hinanden, som Granada tabte og var nødt til at give land til Castilien, og i 1340 støttede den daværende konge, Yusuf I af Granada, en invasion af Almohade-kalifatet som de begge endte med at tabe til Portugal og Castilien.

Under Reconquistaen endte byen Granada med at blive den mest befolkede by i hele Europa i 1450, fordi muslimer flygtede fra områder, som blev erobret af de kristne kongeriger, hvor de var blevet forfulgt eller udvist.

I 1491 var Granada under belejring af Isabella 1. af Kastilien og Ferdinand 2. af Aragonien. Den 2. januar 1492 blev Granada-traktaten underskrevet, og Muhammad XII af Granada overførte al kontrol til Isabella 1. af Kastilien og Ferdinand 2. af Aragonien. Efterfølgende menes det, at 200.000 muslimer flyttede fra den iberiske halvø til Nordafrika, efter at den sidste muslimske nation på halvøen var faldet. Muhammed XII flyttede efterfølgende til Marokko.

Militæret af Granada 
Militæet af Granada hvor for det meste lavet af to grupper, lejesoldater og nobilitet. Nobiliteten var delt op i to der var de infødte, som var nobelitet som kom fra Granada og var der udlændingene som var nobilitet som var flygtet fra områder som de kristne havde erobret. Den infødte nobilitet havde det for det meste bedre end den udlandske nobilitet. Lejesoldarterne som var kaldt Muttavia, selve lejesoldatene var fra alle sociale klasser. Der var også tilfælde af frivillige fra Marokko.

Granada havde også en special enhed som var lavet af kristne, de var for det meste fra Castilien som endten var flygtet, bortvist eller fanget. Det var noget som Umayyade-kalifatet og taifa kongerne havde gjort siden det 11. århundred.

Granada havde også en flåde som var stationæret i havnen af Almería som bl.a. blev brugt til at plyndrer Aragoniens kyst.

Emirer af Granada

Kilder 

Granada
Granada
Granada
Ocean's 8

Ocean’s 8 er en amerikansk spillefilm instrueret af Gary Ross baseret på et filmmanuskript af Ross og medforfatter Olivia Milch. Filmen er en opfølger til Ocean's Thirteen og har premiere 8. juni 2018, udgivet af Warner Bros. Pictures. Filmingen begyndte 25. oktober 2016 i New York.

Medvirkende 
 Sandra Bullock som Debbie Ocean
 Cate Blanchett som Lou
 Anne Hathaway som Daphne Kluger
 Helena Bonham Carter som Rose
 Mindy Kaling som Amita
 Sarah Paulson som Tammy
 Rihanna som Nine Ball
 Awkwafina som Constance
 Richard Armitage som Claude Becker
 James Corden som John Frazier
 Richard Robichaux som Lawrence
 Elliott Gould som Reuben
 Shaobo Qin som Yen

Kilder

Eksterne henvisninger 
 

Amerikanske film fra 2018
Kriminalfilm fra USA
Komediefilm fra USA
Algier (provins)

Provinsen Algier ( ,  også kendt som ) er en af Algeriets 48 provinser. Administrationscenteret er Algier.

Eksterne henvisninger 
 

Provinser i Algeriet
Gonzalo Sorondo

Gonzalo Sorondo Amaro (født 9. oktober 1979 i Montevideo, Uruguay) er en uruguayansk tidligere fodboldspiller (midterforsvarer).

Sorondo spillede gennem sin karriere 27 kampe og scorede ét mål for Uruguays landshold. Han debuterede for holdet 15. august 2000 i en VM-kvalifikationskamp på udebane mod Colombia. Han var en del af den uruguayanske trup til VM 2002 i Sydkorea/Japan, og spillede alle holdets tre kampe i turneringen, der endte med exit efter det indledende gruppespil.

På klubplan spillede Sorondo blandt andet af flere omgange for Defensor Sporting i hjemlandet, for Crystal Palace og Charlton i England samt for argentinske Internacional.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra FC Internazionale Milano
Fodboldspillere fra Grêmio Foot-Ball Porto Alegrense
Fodboldspillere fra Sport Club Internacional
Fodboldspillere fra Charlton Athletic F.C.
Fodboldspillere fra Crystal Palace F.C.
Fodboldspillere fra Standard Liège
Personer fra Montevideo
Nicolás Olivera

Andrés Nicolás Olivera (født 30. maj 1978 i Montevideo, Uruguay) er en uruguayansk tidligere fodboldspiller (Angriber).

Olivera spillede gennem sin karriere 28 kampe og scorede otte mål for Uruguays landshold. Han debuterede for holdet 8. september 1999 i en venskabskamp mod Venezuela. Han var en del af den uruguayanske trup til VM 2002 i Sydkorea/Japan, men kom dog ikke på banen i turneringen, der endte med exit efter det indledende gruppespil.

På klubplan spillede Olivera blandt andet for Defensor Sporting i hjemlandet, for Valencia og Sevilla i Spanien, samt for Puebla og América i Mexico.

Referencer

Eksterne henvisninger 

Fodboldspillere fra Uruguay
Fodboldspillere fra Valencia CF
Fodboldspillere fra Real Valladolid
Fodboldspillere fra Sevilla FC
Fodboldspillere fra Albacete Balompié
Fodboldspillere fra Puebla FC
Fodboldspillere fra Club América
Deltagere ved verdensmesterskabet i fodbold 2002
Personer fra Montevideo
Ejderstenen

Ejderstenen er en tavle, som omkring 1670 blev anbragt over Rendsborgs byport mod Holsten (Holstens Port). Tavlen bærer den latinske indskrift Eidora. Romani Terminus Imperii (≈Ejderen. Grænsen for Det Romerske Rige). Formålet var at markere, at den danske rigsgrænse lå her ved floden Ejderen mellem hertugdømmerne Slesvig (eller Sønderjylland) og Holsten. Slesvig var dengang dansk lensområde, Holsten tysk-romersk lensområde. Selve byen Rendsborg var beliggende på en ø i Ejderen. Stenen blev taget ned i 1806, da det tysk-romerske rige blev opløst. Ejderstenen findes i dag på Tøjhusmuseet i København.

Eksterne henvisninger 
Ejdersten på Tøjhusmuseet 

Rendsborg
Danmark i 1600-tallet
Sønderjyllands historie (på tværs af landegrænser)